A 2000-es világbajnokságon az Élő-pontszám szerinti első 64 versenyzőt hívták meg, hogy kieséses rendszerben döntsenek a világbajnok címről, amelyen a címvédőnek is indulnia kellett. Az Új-Delhiben rendezett versenyen végül 61-en indultak el. Az első fordulóban erőnyerő volt, a másodikban Szvetlana Matvejeva, a harmadikban Elene Zayac, a negyedikben Natalija Zsukova ellen győzött. Az elődöntőben Jekatyerina Kovalevszkaját verte, majd a döntőben honfitársa ellen diadalmaskodott, ezzel az új rendszerű kieséses (knock out) rendszerben is megvédte világbajnoki címét.